**TEHNISKĀ SPECIFIKĀCIJA**

**“Ugunsdzēsības ūdensvada elektroaizbīdņu darbības atjaunošana un to integrēšanā kopēja ugunsdrošības sistēmā 6. autobusu parka teritorijā Kleistu ielā 28, Rīgā”**

**būvprojekta izstrāde.**

|  |  |  |
| --- | --- | --- |
| **I** | **BŪVPROJEKTA PASŪTĪTĀJS** – RP SIA “Rīgas satiksme”  **BŪVPROJEKTA IZSTRĀDES NEPIECIEŠAMĪBAS PAMATOJUMS**:  Ārējā ugunsdzēsības ūdensvada elektro aizbīdņu, to sastāvdaļu pārbaude, kā arī vadības sistēmas modernizācija. | |
| **II** | **ZIŅAS PAR OBJEKTU** | |
| 1. | Objekta nosaukums | Ārējā ugunsdzēsības ūdensvada modernizācija Kleistu iela 28, Rīga |
| Objekta adrese,  būves kadastra apzīmējums | Kleistu iela 28, Rīga, LV-1067  [0100](https://www.kadastrs.lv/buildings/4900145731?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)0800916; |
| Ēkas grupa | II |
| Ēkas iedalījums | Nedzīvojamās ēkas |
| Ēkas galvenais lietošanas veids/tips | 1251 - Rūpnieciskās ražošanas ēkas |
| Ēku kopējā platība | 15 730,24 m2 |
| Ēku būvtilpums | 107 011 m3 |
| Ēkas virszemes stāvu skaits (maks.) | 3 |
| Ēkas pazemes stāvu skaits |  |
| Objekta apbūves laukums | 12 786 m2 |
| **III** | **BŪVPROJEKTA DEFINĪCIJA** | |
| 1. | 3.1. Būvprojekta definīcija – dokumentu kopums, kas nepieciešams I daļā norādīto darbu veikšanai, atbilstoši normatīvo aktu prasībām. | |
| **IV** | **OBJEKTA RAKSTUROJUMS** | |
| 1. | 4.1. Objektā ārējā ugunsdzēsības ūdensvada tīkls ir pieslēgts pie pilsētas ārējā ūdensvada cilpveida tīkliem ar diviem ievadiem DN150. Uz abiem ievadiem uzstādīti elektriskie aizbīdņi. Aizbīdņi atrodas RP SIA “Rīgas satiksme” teritorijā dzelzsbetona grodos D-1500. | |
| **V** | **MĒRĶIS** | |
| 1. | 5.1. Pilnveidojot ugunsdrošības sistēmu, nodrošināt 6. Autobusa parka (turpmāk – 6.AP) ēku drošu ekspluatāciju, pateicoties iespējai efektīvi veikt ugunsdzēsības un glābšanas pasākumus atbilstoši 2016.gada 19.aprīļa MK noteikumu Nr.238 “Ugunsdrošības noteikumi”, 2015.gada 30.jūnija LBN 201-15 “Būvju ugunsdrošība”, citu Latvijas Republikas saistošu normatīvo aktu prasībām, kā arī pasūtītāja vēlmēm, kas nav pretrunā ar iepriekšminētajiem aktiem. | |
| **VI** | **DARBA UZDEVUMS** | |
| 1. | * 1. Pasūtītāja objekta ārējā ugunsdzēsības ūdensvada elektro aizbīdņu, to sastāvdaļu pārbaude, kā arī vadības sistēmas modernizācija un aprīkošanā ar distances vadības pogām, lai nodrošinātu 6.AP Kleistu ielā 28, Rīgā ugunsdzēsības sistēmas drošu lietošanu un atbilstību Latvija Republikas normatīvo aktu prasībām. Pretendentam jāpiedāvā tāds risinājums, kas paredz savienotību un signālu saņemšanu no slēgtajās autobusu stāvvietās (lit. 01000800916005) uzstādītās ugunsdzēsības krānu sistēmas kontroles un vadības iekārtas.   2. Būvprojekta izstrādātājs (turpmāk – Izpildītājs) veic esošā objekta apsekošanu, izstrādā būvprojektu pilnā apjomā. Visus saskaņojumus ar valsts uzraudzības dienestiem un trešajām personām, atbilstoši spēkā esošo normatīvo aktu prasībām, veic būvprojekta Izpildītājs.   3. Būvprojekts jāizstrādā izsmeļoši formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības.   4. Izpildītājs veic Būvprojekta izstrādi ar saviem materiāliem, izstrādājumiem, iekārtām, darbaspēku u.c. resursiem. Visus ar būvprojekta dokumentācijas izstrādi saistītos izdevumus sedz Izpildītājs.   5. Būvprojekta izstrādi un saskaņošanu ar Pasūtītāju un visām nepieciešamajām instancēm (trešajām pusēm) veic Izpildītājs.   6. Būvniecības lietas vadīšanu un būvniecības informācijas sistēmā (BIS), ja tas ir nepieciešams. Lietas vadīšanu BIS(ā) nosaka Izpildītājs. | |
| **VII** | **BŪVPROJEKTA SATURS UN NOFORMĒŠANA** | |
| 1. | * 1. Būvprojekta saturam jāatbilst vismaz Būvniecības likuma, Ministru kabineta 19.08.2014. noteikumu Nr.500 “Vispārīgie būvnoteikumi”, Ministru kabineta 02.09.2014. noteikumu Nr.500 “Ēku būvnoteikumi”, Ministru kabineta 19.04.2016. noteikumu Nr.238 “Ugunsdrošības noteikumu”, Ministru kabineta 30.06.2015. noteikumu Nr.333 “Noteikumi par Latvijas būvnormatīvu LBN 201-15 “Būvju ugunsdrošība”, Latvijas Valsts standarts LV CEN/TS 54- 14:2005 “Ugunsgrēka uztveršanas un ugunsgrēka signalizācijas sistēmas – 14. daļa: Norādījumi plānošanai, projektēšanai, montāžai, nodošanai ekspluatācijā, lietošanai un ekspluatācijai”, Ministru kabineta 30.09.2014. noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums”, Ministru kabineta noteikumi Nr.326 Noteikumi par Latvijas būvnormatīvu LBN 222-15 “Ūdensapgādes būves”, Ministru kabineta noteikumi Nr.332 Noteikumi par Latvijas būvnormatīvu LBN 221-15 “Ēku iekšējais ūdensvads un kanalizācija”, Ministru kabineta 03.05.2017. noteikumu Nr.239 “Būvizmaksu noteikšanas kārtība”, Ministru kabineta 28.08.2018. noteikumu Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”, prasībām.   2. Izpildītājs būvprojekta sastāvā iekļauj daļas, kuru saturam ir jāatbilst 28.08.2018. MK noteikumu Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana” prasībām.   Būvprojektā ietvert šādas daļas:  7.2.1. Ugunsdzēsības automātikas sistēmas (UAS).  7.2.2. Elektroapgāde (iekšējā) (EL).   * + 1. Elektroapgāde (ārējā) (ELT).     2. Ūdensapgāde un kanalizācija (ārējā) (UKT).     3. Ekonomikas daļa:        1. IS – Iekārtu, konstrukciju un būvizstrādājumu kopsavilkums.        2. BA – Būvdarbu apjomu saraksts.     4. Citas daļas (ja nepieciešamas).   1. Pilnā apjomā izstrādāta Būvprojekta 2 (divus) oriģināla eksemplārus un 1 (vienu) Būvprojekta kopiju jāiesniedz papīra formā, kā arī 1 (vienu) būvprojekta kopiju elektroniskā formātā, kurā jābūt ieskenētam pilnam būvprojektam (katra lapa) ar visiem saskaņojumiem un piezīmēm no skaņotājiem .pdf formātā, trases plāni un principiālā shēmas .dwg formātā, materiālu specifikācijas un darba apjomi .xls formātā.   2. Ja Izpildītājs uzskata, ka saturu ir lietderīgi papildināt, tad, pamatojoties uz savu profesionālo un praktisko pieredzi, papildina būvprojekta saturu.   3. Būvprojekta ekonomiskajā daļā jāveido vienots būvdarbu daudzumu saraksts, norādot visus darbu veidus un materiālus, kas nepieciešami Būvprojekta realizācijai. | |
| **VIII** | **NOSACĪJUMI, TEHNISKĀS PRASĪBAS UN BŪVPROJEKTA RISINĀJUMI IZSTRĀDEI** | |
| 1. | 8.1. Nosacījumi:   * + 1. Pretendentam obligāti jāveic objekta apsekošanu klātienē.     2. Esošo ūdens ievadu elektro aizbīdņu attiecināmo elektro kabeļu tehniskais stāvokļa novērtējums, pārbaude.     3. Izstrādāt ūdens ievadu elektro aizbīdņu vadības skapja un parējās sistēmas un to elementu Būvprojektu, pamatojoties ar Pasūtītāju savstarpēji saskaņotajiem tehniskiem risinājumiem, kā arī ņemot vērā jau esošas sistēmas specifiku.     4. Izstrādāt ugunsdzēsības ūdensvada automātikas Būvprojektu.     5. Nodrošināt elektro aizbīdņu atvēršanu no vadības skapja IAVS apsardzes telpā un no ārējām elektro aizbīdņu distances vadības pogām.     6. Projektā jāparedz jaunu aizbīdņu vadības skapis, kurš atradīsies apsardzes postenī. Vadības skapim jāparedz iespēju izvadīt 4 (četrus) signālus uz ugunsgrēka atklāšanas un trauksmes signalizācijas sistēmu:        1. Aizbīdnis atvērts.        2. Elektro padeves zudums.        3. Kopējais bojājums.        4. Automātisks – rokas režīms.     7. Paredzēt iespēju apvienot ugunsdzēsības automātikas sistēmas darbību un ūdens ievadu elektro aizbīdņu vadības automātiku bez papildus kabeļu trašu izveides starp ēkām, pamatojoties ar Pasūtītāju savstarpēji saskaņotajiem tehniskiem risinājumiem visam objektam kopumā.   1. Elektroapgāde un vājstrāvas sistēmas vadība:      1. Paredzēt elektro aizbīdņu distances vadības pogas pie ugunsdzēsības ūdensvada akām un kontroles un vadības skapi apsardzes postenī, pamatojoties ar Pasūtītāju savstarpēji saskaņotajiem tehniskiem risinājumiem.      2. Pārbaudīt esošo barošanas un vadības līniju atbilstību mūsdienu prasībām un sistēmas darbam.      3. Jauno kabeļu trašu izbūve elektro aizbīdņu distances vadības pogu un kontroles un vadības skapja savienošanai.      4. Aprīkot akas, kur uzstādīti elektro aizbīdņi ar papildus ūdens noplūdes detektoriem un iekārtām ūdens atsūknēšanai, novēršot aku applūšanas iespēju.   2. Prasības:      1. Pasūtītājs var apstiprināt cita alternatīva (ekvivalenta) standarta lietošanu, ja šis ekvivalents ir atzīts un tiek piemērots praksē un par to atbilstošā veidā ir norādīts pasūtītājam būvprojekta izstrādē.      2. Tehniskajā specifikācijā minētie projektēšanas kritēriji un piedāvātie konceptuālie risinājumi neatbrīvo projekta autoru no atbildības par iepirkuma priekšmeta izpildi pilnā apmērā un apjomā.      3. Sagatavojot Būvprojekta dokumentāciju projekta autoram jānoskaidro prasības, ko saskaņā ar Latvijas normatīvajiem aktiem izvirzījušas visas iesaistītās valsts un pašvaldības iestādes un uzņēmumi un jāiestrādā tās projekta dokumentācijā.      4. Izpildītājs ir pilnībā atbildīgs par visu šajā dokumentā doto projekta parametru pārbaudi, kā arī par to, ka projekts saņem visus saskaņojumus, ko pieprasa iesaistītās institūcijas un veic visus nepieciešamos darbus un grozījumus tehnoloģiskā procesa projektēšanā saskaņā ar Pasūtītāja Tehnisko specifikāciju.      5. Būvprojekta risinājumiem jānodrošina nepārtraukta objekta darbība, visā Būvprojekta realizācijas laikā. | |
| **IX** | **Vispārīgās prasības:** | |
| 1. | * 1. Uzsākot projektēšanu, veikt visus nepieciešamos aprēķinus. Būvprojekta izstrādē ievērot visus Latvijas Republikā spēkā esošos LBN normatīvus un LVS EN standartus. Normatīvo aktu izmaiņu gadījumā Izpildītājam jāievēro arī veiktās izmaiņas uz normatīvo aktu pielietošanas brīdi.   2. Būvprojekta risinājumiem ir jābūt racionāliem, funkcionāliem un inženiertehniski pamatotiem. Izpildītājs nodrošina, ka tehniskie risinājumi ir savstarpēji saskaņoti visās būvprojekta daļās. Būvprojekta risinājumu izstrādē ir jāņem vērā Pasūtītāja prasības.   3. Visus konstruktīvus risinājumus, tajā skaitā īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas Būvprojekta Izpildītājam jāskaņo ar Pasūtītāju.   4. Visām iekārtām un materiāliem ir jābūt augstas kvalitātes, jāatbilst pielietojuma prasībām un ir jābūt sertificētiem atbilstoši Latvijas likumdošanai.   5. Risinājumos jāpiedāvā mūsdienīgi materiāli un iekārtas, lai varētu lietot progresīvas un racionālas būvniecības metodes, kas samazinātu objektu būvniecības laiku, būvniecības izmaksas, ekspluatācijas izdevumus, kā arī paaugstinātu objektu kalpošanas laiku. Būvprojektā jāizvēlas tādi materiāli, tehnoloģijas un iekārtas, lai tās pēc iespējas varētu unificēt. Tomēr unifikācija nedrīkst mazināt objekta kopējo kvalitāti, ekspluatācijas drošību un ērtību.   6. Būvprojektā jāizvērtē visas prasības esošajai infrastruktūrai, jāiekļauj visi nepieciešamie pasākumi un tehniskie risinājumi esošās infrastruktūras pilnvērtīgai un drošai darbībai, īpašie pasākumi ekspluatācijas stadijai. | |
| **X** | **BŪVPROJEKTA IZSTRĀDES LAIKS, IESNIEGŠANAS KĀRTĪBA, IZBŪVE UN SISTĒMAS NODOŠANA** | |
| 1. | * 1. Ne ilgāk kā 1 (viena) mēnešu laikā pēc līguma parakstīšanas, Izpildītājs iesniedz un saskaņo ar Pasūtītāju visus principiālos tehniskos risinājumus.   2. Ne ilgāk kā 2 (divu) mēnešu laikā no līguma noslēgšanas brīža Izpildītājs, iesniedz Pasūtītājam, pilnībā izstrādātu Būvprojektu. | |